Tulaning markazidagi ko‘chada to‘y avtomobillarida ketayotgan kelin va kuyov o‘rtasida antiqa tortishuv yuz berdi. Ushbu holat aks etgan videorolik 15 fevralda internetda chop etilgan. Videoda ko‘rinishicha, avtomobildan qochib chiqqan kelin odamlar e’tibor berayotganiga qaramasdan, baland ovoz bilan kuyov bilan urushgan. Oxir-oqibat, kelin bir necha marta mashinaga o‘tirishga undalganiga qaramasdan, kuyovni qo‘lidagi guldasta bilan urib, noma’lum yo‘nalishda qochib ketgan.